પક્ષીઓમાં ગરુડનું આયુષ્ય સહુથી વધારે હોય છે. તેનું આયુષ્ય ૭૦ વર્ષ સુધીનું હોઈ શકે છે. પરંતુ એટલું આયુષ્ય ભોગવવા માટે તેણે ઘણું ઘણું સહન કરવું પડે છે. તેનાં આયુષ્યના પાંચમાં દશકમાં તેનાં લાંબા અને મજબૂત પકડ ધરાવતા શિકારી નહોર નબળા પડી જાય છે અને તેથી તે શિકાર પકડી શકતું નથી. તેની લાંબી તીક્ષ્ણ ચાંચ અતિશય વૃદ્ધ માણસની કમરની જેમ વાંકી વળી જાય છે. તેની વયોવૃદ્ધ એવી જાડા પીછાથી ભારેખમ પાંખો જાણે તેની છાતી સાથે ચોંટી ગઈ હોય તેમ તેને વળગી રહે છે. અને તેનું ભવ્ય ઊડ્ડયન તેને માટે માત્ર ભૂતકાળની યાદ બની રહે છે. હવે તેની પાસે માત્ર બે જ વિકલ્પ રહે છે: મૃત્યુ પામવું અથવા પરિવર્તનની અત્યંત પીડાદાયક પ્રક્રિયામાંથી પસાર થવું. આ પ્રક્રિયા એક બે દિવસમાં પૂરી થઇ જાય તેવી નથી હોતી, તે લંબાય છે પૂરા એક સો પચાસ દિવસ સુધી! છતાં તેનાં મગજમાં આજના આછકલા યુવકો કે યુવતીઓની જેમ નાની શી મુશ્કેલીમાં આપઘાત કરવાનો ખયાલ સુદ્ધાં નથી આવતો!